

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 021-05/17-01/11

URBROJ: 2186/10-01/1-17-05

Vidovec, 14.12.2017.

**ODLUKE I ZAKLJUČCI**

**DONIJETI NA 5. SJEDNICI**

**OPĆINSKOG VIJEĆA OPĆINE VIDOVEC**

**ODRŽANOJ DANA 14.12.2017. GODINE**

**ODLUKA :** o prihvaćanju 2. Izmjena i dopuna Proračuna Općine Vidovec za 2017. godinu (3. i 6. razina)

Općinsko vijeće Općine Vidovec prihvaća 2. Izmjene i dopune Proračuna Općine Vidovec za 2017. godinu (3. i 6. razina).

2. Izmjene i dopune Proračuna Općine Vidovec za 2017. godinu objaviti će se u „Službenom vjesniku Varaždinske županije“. Ova Odluka stupa na snagu danom donošenja.

**ODLUKA** : o prihvaćanju 2. Izmjena i dopuna Plana razvojnih programa Općine Vidovec za razdoblje od 2017. do 2019. godine

Općinsko vijeće Općine Vidovec prihvaća 2. Izmjene i dopune Plana razvojnih programa Proračuna Općine Vidovec za razdoblje od 2017. do 2019. godine.

2. Izmjene i dopune Plana razvojnih programa Proračuna Općine Vidovec za razdoblje od 2017. do 2019. godine objaviti će se u „Službenom vjesniku Varaždinske županije“.

Ova Odluka stupa na snagu danom donošenja.

**ODLUKA** : o prihvaćanju 2. Izmjena i dopuna Programa gradnje objekata i uređaja komunalne infrastrukture na području Općine Vidovec za 2017. godinu, 2. Izmjena i dopuna Programa održavanja komunalne infrastrukture na području Općine Vidovec za 2017. godinu

2. Izmjena i dopuna Programa javnih potreba u društvenim djelatnostima Općine Vidovec za 2017. godinu 2. Izmjena i dopuna Programa javnih potreba u socijalnoj skrbi Općine Vidovec za 2017. godinu. Općinsko vijeće Općine Vidovec prihvaća:

1. 2. Izmjene i dopune Programa gradnje objekata i uređaja komunalne infrastrukture na području Općine Vidovec za 2017. godinu
2. 2. Izmjene i dopune Programa održavanja komunalne infrastrukture na području Općine Vidovec za 2017. godinu
3. 2. Izmjene i dopune Programa javnih potreba u društvenim djelatnostima Općine Vidovec za 2017. godinu
4. 2. Izmjene i dopune Programa javnih potreba u socijalnoj skrbi Općine Vidovec za 2017. godinu.

Izmjene i dopune Programa iz članka 1. ove Odluke objaviti će se u „Službenom vjesniku Varaždinske županije“. Ova Odluka stupa na snagu danom donošenja.

**ODLUKA :** o donošenju Proračuna Općine Vidovec za 2018. godinu (3. i 6. razina) i

Projekcija Proračuna Općine Vidovec za 2019. i 2020. godinu (2. razina)

Općinsko vijeće Općine Vidovec donosi Proračun Općine Vidovec za 2018. godinu (3. i 6. razina) i Projekcije Proračuna Općine Vidovec za 2019. i 2020. godinu (2. razina).

Proračun Općine Vidovec za 2018. godinu i Projekcije Proračuna Općine Vidovec za 2019. i 2020. godinu objaviti će se u „Službenom vjesniku Varaždinske županije“. Ova Odluka stupa na snagu danom donošenja.

**ODLUKA :** o prihvaćanju Odluke o izvršavanju Proračuna Općine Vidovec za 2018. godinu

Općinsko vijeće Općine Vidovec prihvaća Odluku o izvršavanju Proračuna Općine Vidovec za 2018. godinu.Odluka o izvršavanju Proračuna Općine Vidovec za 2018. godinu objaviti će se u „Službenom vjesniku Varaždinske županije“.Ova Odluka stupa na snagu danom donošenja.

**ODLUKA** **:** o prihvaćanju Plana razvojnih programa Općine Vidovec za razdoblje od 2018. do 2020. godine

Općinsko vijeće Općine Vidovec prihvaća Plan razvojnih programa Općine Vidovec

za razdoblje od 2018. do 2020. godine. Plan iz članka 1. ove Odluke objaviti će se u „Službenom vjesniku Varaždinske županije“. Ova Odluka stupa na snagu danom donošenja.

**ODLUKA** : o prihvaćanju Programa gradnje objekata i uređaja komunalne infrastrukture na području Općine Vidovec za 2018. godinu, Programa održavanja komunalne infrastrukture na području Općine Vidovec za 2018. godinu, Programa javnih potreba u društvenim djelatnostima Općine Vidovec za 2018. godinu i Programa javnih potreba u socijalnoj skrbi Općine Vidovec za 2018. godinu

Općinsko vijeće Općine Vidovec prihvaća: Program gradnje objekata i uređaja komunalne infrastrukture na području Općine Vidovec za 2018. godinu, Program održavanja komunalne infrastrukture na području Općine Vidovec za 2018. godinu, Program javnih potreba u društvenim djelatnostima Općine Vidovec za 2018. godinu, Program javnih potreba u socijalnoj skrbi Općine Vidovec za 2018. godinu. Programi iz članka 1. ove Odluke objaviti će se u „Službenom vjesniku Varaždinske županije“. Ova Odluka stupa na snagu danom donošenja.

**ZAKLJUČAK :** o prihvaćanju Odluke o izmjenama Odluke o općinskim porezima Općine Vidovec

Općinsko vijeće Općine Vidovec prihvaća Odluku o izmjenama Odluke o općinskim porezima Općine Vidovec.Odluka iz točke I. ove Odluke objaviti će se u „Službenom vjesniku Varaždinske županije“.Ovaj Zaključak stupa na snagu danom donošenja.

**ZAKLJUČAK** : o prihvaćanju Odluke o raspodjeli sredstava za redovito godišnje financiranje političkih stranaka i članova izabranih sa liste grupe birača zastupljenih u Općinskom vijeću Općine Vidovec iz Proračuna Općine Vidovec za razdoblje od konstituiranja Općinskog vijeća Općine Vidovec do 31.12.2017. godine**.**

Općinsko vijeće Općine Vidovec prihvaća Odluku o raspodjeli sredstava za redovito godišnje financiranje političkih stranaka i članova izabranih sa liste grupe birača zastupljenih u Općinskom vijeću Općine Vidovec iz Proračuna Općine Vidovec za razdoblje od konstituiranja Općinskog vijeća Općine Vidovec do 31.12.2017. godine.

Odluka iz točke I. ovog Zaključka objaviti će se u „Službenom vjesniku Varaždinske županije“.Ovaj Zaključak stupa na snagu danom donošenja.

**ZAKLJUČAK :** o prihvaćanju prijedloga Plana aktivnosti „Općina Vidovec – prijatelj djece“

za 2018. godinu

Općinsko vijeće Općine Vidovec donosi Plan aktivnosti „Općina Vidovec – prijatelj djece“ za 2018. godinu. Plan će se objaviti na službenoj internetskoj stranici Općine Vidovec [www.vidovec.hr](http://www.vidovec.hr) i primjenjuje se u 2018. godini.

**ZAKLJUČAK :** o prihvaćanju Srednjoročnog plana davanja koncesija za komunalne djelatnosti za razdoblje od 2018. godine do 2020. godine i Plana davanja koncesija za komunalne djelatnosti za 2018. godinu

Općinsko vijeće Općine Vidovec prihvaća Srednjoročni plan davanja koncesija za komunalne djelatnosti za razdoblje od 2018. do 2020. godine i Plan davanja koncesija za komunalne djelatnosti za 2018. godinu.

Planovi iz točke I. ovog Zaključka objaviti će se u „Službenom vjesniku Varaždinske županije“. Ovaj Zaključak stupa na snagu danom donošenja.

**ZAKLJUČAK** : o prihvaćanju Analize stanja sustava civilne zaštite na području Općine Vidovec za 2017. godinu

Općinsko vijeće Općine Vidovec prihvaća Analizu stanja sustava civilne zaštite na području Općine Vidovec za 2017. godinu.

Analiza iz točke I. ovog Zaključka objaviti će se u „Službenom vjesniku Varaždinske županije“. Ovaj Zaključak stupa na snagu danom donošenja.

**ZAKLJUČAK :** o prihvaćanju Plana razvoja sustava civilne zaštite na području Općine Vidovec za 2018. godinu

Općinsko vijeće Općine Vidovec prihvaća Plan razvoja sustava civilne zaštite na području Općine Vidovec za 2018. godinu.

Plan razvoja iz točke I. ovog Zaključka objaviti će se u „Službenom vjesniku Varaždinske županije“. Ovaj Zaključak stupa na snagu danom donošenja.

**ZAKLJUČAK** : o prihvaćanju potpisivanja Sporazuma o zajedničkom financiranju i izvođenju radova na izvanrednom održavanju ŽC 2061 Tužno

Općinsko vijeće Općine Vidovec suglasno je da općinski načelnik sa Županijskom upravom za ceste Varaždinske županije, Varaždin, Lj. Gaja 4, potpiše Sporazum o zajedničkom financiranju i izvođenju radova na izvanrednom održavanju županijske ceste ŽC 2061 Tužno – izgradnja nogostupa u Belskoj ulici.

Financiranje radova vršiti će se u slijedećem omjeru:

Županijska uprava za ceste 75%

Općina Vidovec 25%

Ovaj Zaključak stupa na snagu danom donošenja.

**ZAKLJUČAK :** o podržavanju Plana uređenja groblja na području Grada Ivanca za razdoblje 2018. – 2022. godine

Općinsko vijeće Općine Vidovec podržava Plan uređenja groblja na području Grada Ivanca za razdoblje 2018. – 2022. godine u koji je, između ostalog, uvršteno uređenje groblja u Radovanu, a čiji su korisnici grobova i mještani Općine Vidovec.

Pod uređenjem groblja poodrazumijeva se modernizacija, obnova i rekonstrukcija te izgradnja komunalne infrastrukture na groblju, kao i hortikulturalno uređenje zelenih površina.

Financijsko sudjelovanje Općine Vidovec iznosilo bi 40% za svaku godinu, a točan iznos sufinanciranja Općine Vidovec utvrditi će se svaku godinu po okončanju radova.

Ovaj Zaključak stupa na snagu danom donošenja.

**ODLUKA :** o povratu dijela javnog dobra (puta) čkbr. 782/3 k.o. Vidovec

Općinsko vijeće Općine Vidovec suglasno je da se dio parcele čkbr. 782/3 k.o. Vidovec, Ulica u mjesnoj rudini, ukupne površine 1.125,00 m2, daruje Ivici i Jadranki Kristić iz Krkanca, B. Patačića bb u površini od 308 m2 obzirom da je na navedenom dijelu izgrađen pomoćni gospodarski objekt.

Obrazloženje:Ivica i Jadranka Kristić iz Krkanca, B. Patačića bb podnijeli su zamolbu općinskom načelniku, predsjedniku Općinskog vijeća i vijećnicima Općinskog vijeća Općine Vidovec za povratom dijela javnog dobra (puta) uz obrazloženje da je kod izgradnje obiteljske kuće koju je Ivica Kristić namjeravao izgraditi na parceli koja nije imala izravan pristup na javni put, pokojni djed Ivice Kristić, tadašnji vlasnik parcele čkbr. 781 k.o. Vidovec, 1978. godine izvršio parcelaciju građevinske parcele na čkbr. 781/1 k.o. Vidovec na kojoj je postojeći stambeni objekt i tri građevinske parcele čkbr. 782/2, 782/4, 782/5 te 782/3 sve k.o. Vidovec koja je postala javni put (ulica).

Obzirom da je na dijelu parcele (slijepog puta) izgrađeni pomoćni gospodarski objekt koji je i legaliziran, Ivica i Jadranka Kristić zatražili su od Općine Vidovec povrat dijela katastarske čestice br. 782/3 k.o. Vidovec.

Uvidom u Izvadak iz zemljišne knjige i stvarno stanje na terenu donijeta je Odluka u smislu kako je navedeno u članku 1. ove Odluke. Ova Odluka stupa na snagu danom donošenja.

**ODLUKA :** o sufinanciranju troškova školarine Robertu Ljubeku na Poslijediplomskom sveučilišnom doktorskom studiju na Tehničkom fakultetu u Rijeci

Općinsko vijeće Općine Vidovec prihvaća prijedlog općinskog načelnika o sufinanciranju troškova školarine Robertu Ljubeku iz Nedeljanca, Poljska 3, na Poslijediplomskom sveučilišnom doktorskom studiju na Tehničkom fakultetu u Rijeci.

Poslijediplomski sveučilišni doktorski studij na Tehničkom fakultetu u Rijeci Robertu Ljubeku sufinancirat će se u iznosu od 250 eura po semestru u kunskoj protuvrijednosti prema srednjem tečaju HNB-a na dan uplate u razdoblju od 2018. do 2020. godine, po podnesku potvrde o upisu u višu godinu studija.

Ostali uvjeti definirat će se ugovorom o sufinanciranju školarine sklopljenim između Općine Vidovec i Roberta Ljubeka. Novčana sredstva isplatit će se iz Proračuna Općine Vidovec za 2018., 2019. i 2020. godinu. Ova Odluka stupa na snagu danom donošenja.

**ODLUKA :** o pokretanju postupka izrade projektne dokumentacije za ishođenje građevinske dozvole izgradnje komunalne infrastrukture Poslovno - stambene zone Vidovec

Općinsko vijeće Općine Vidovec suglasno je da se pokrene postupak izrade projektne dokumentacije: idejnog i glavnog projekta potrebnih za ishođenje građevinske dozvole izgradnje komunalne infrastrukture (prometnice, vodovoda, kanalizacije, plinske mreže, javne rasvjete i DTK kanalizacije) Poslovno – stambene zone Vidovec, a sukladno postojećem urbanističkom planu uređenja. Ova Odluka stupa na snagu danom donošenja.

Općinsko vijeće Općine Vidovec

Predsjednik

Zdravko Pizek